22. ΙΕ΄ ΣΥΝΤΑΚΤΙΚΗ ΠΡΑΞΙΣ της 19/20 Δεκ. 1967 (ΦΕΚ Α΄ 227) Περί εκλογής Καθηγητών των Ανωτάτων Εκπαιδευτικών Ιδρυμάτων. Άρθρ.1-6.(Αφορώντα την εκλογήν καθηγητών και υφηγητών, δέον να θεωρηθώσι κατηργημένα δια του άρθρ. 2 Νόμ. 28/1975, κατωτ. αριθ. 41). Άρθρ.12.-«Πρός αποδοτικωτέραν συνεργασίαν του Κράτους μετά των ανωτάτων εκπαιδευτικών ιδρυμάτων εις τα της διοικήσεως και λειτουργίας αυτών, συνιστάται, παρ’ εκάστω τούτων, ανά μία θέσις Κυβερνητικού Επιτρόπου. Τα προσόντα, ο τρόπος διορισμού, αι αποδοχαί, τα καθήκοντα και αι αρμοδιότητες εν γένει του Κυβερνητικού Επιτρόπου, η θέσις αυτού εντός του παρ’ ω διορίζεται ιδρύματος, ως και πάσα άλλη σχετική λεπτομέρεια, καθορίζονται δια Νόμου. Ο Κυβερνητικός Επίτροπος, διορίζεται επί θητεία πέντε ετών δυναμένη να ανανεούται». Το άρθρ. 12 αντικατεστάθη ως άνω δια του άρθρ. 7 της ΚΗ΄/1968 Συντακτικής Πράξεως (κατωτ. αριθ. 24). Άρθρ.13.-Η υπ’ αριθ. ΙΑ΄ Συντακτική Πράξις καταργείται. Πάσα διάταξις αντικειμένη εις τας διατάξεις της παρούσης Συντακτικής Πράξεως, ης η ισχύς άρχεται από της δημοσιεύσεως εις την Εφημερίδα της Κυβερνήσεως, καταργείται. Κατά των προς εφαρμογήν της παρούσης εκδιδομένων εκτελεστών πράξεων, είναι απαράδεκτος η άσκησις παρά τω Συμβουλίω Επικρατείας προσφυγής ή αιτήσεως ακυρώσεως. Σελ.50,02(γ) Τεύχος 559-Σελ. 32 Άρθρ.7.-«1.Τακτικοί καθηγηταί, καθηγηταί εκτάκτων αυτοτελών εδρών, έκτακτοι εντεταλμένοι καθηγηταί, επί θητεία και άνευ θητείας (επικουρικοί καθηγηταί), και εντεταλμένοι υφηγηταί Ανωτάτων Εκπαιδευτικών Ιδρυμάτων αποχωρούσιν αυτοδικαίως της υπηρεσίας άμα τη λήξει του Πανεπιστημιακού έτους καθ’ ο συμπληρούσι το εξηκοστόν πέμπτον έτος της ηλικίας των. Οι ήδη συμπληρώσαντες το όριον τούτο διατηρούνται εν τη θέσει των μέχρι της 31/8/1968, ότε αποχωρούσιν αυτοδικαίως. 2.Επί της προτάσει του Υπουργού της Εθνικής Παιδείας και Θρησκευμάτων, και μετ’ απόφασιν του Υπουργικού Συμβουλίου, δύναται να παρατείνηται επί εν εισέτι ή πλείονα έτη, η παραμονή των καταλαμβανομένων κατά την προηγουμένην παράγραφον υπό του ορίου ηλικίας λειτουργών των Ανωτάτων Εκπαιδευτικών Ιδρυμάτων, εφ’ όσον συντρέχουσι σοβαροί προς τούτο λόγοι, και μέχρι συμπληρώσεως του εβδομηκοστού έτους κατ’ ανώτατον όριον». Το άρθρ. 7 αντικατεστάθη αφ’ ης ίσχυεν ως άνω δια του άρθρ. 3 της ΙΖ΄ Συντακτικής Πράξεως. (τόμ. 2Α σελ. 422,01). Άρθρ.8.-«Κεναί έδραι ανωτάτων εκπαιδευτικών ιδρυμάτων δύνανται να πληρούνται και δια μετακλήσεως ελληνικής καταγωγής τακτικών καθηγητών ισοτίμων ανωτάτων εκπαιδευτικών ιδρυμάτων του Εξωτερικού. Η μετάκλησις γίνεται δια Β.Δ/τος εκδιδομένου προτάσει του Υπουργού Εθνικής Παιδείας και Θρησκευμάτων μετ’ απόφασιν του Υπουργικού Συμβουλίου και προηγουμένην γνώμην της οικείας Σχολής». Το άρθρ. 8 αντικατεστάθη ως άνω δια του άρθρ. 3 της ΚΗ΄/1968 Συντακτικής Πράξεως (κατωτ. αριθ. 24). Άρθρ.9.-1.Κυρίαν αποστολήν των καθηγητών των Ανωτάτων Εκπαιδευτικών Ιδρυμάτων αποτελεί το διδακτικόν, ερευνητικόν και συγγραφικόν έργον. 2.Πάς τακτικός ή έκτακτος καθηγητής υποχρεούται όπως, εντός προθεσμίας 18 μηνών από της ισχύος της παρούσης, άλλως από του διορισμού του, θέση εις κυκλοφορίαν επωνύμως σύγγραμμα ή εγχειρίδιον περιέχον τας παραδόσεις του εις το κύριον τουλάχιστον μάθημα της έδρας του. Άρθρ.10.-«1.Ο αριθμός των τακτικών και εκτάκτων αυτοτελών εδρών εκάστης Σχολής, εξαρτάται, πλην της σπουδαιότητος και εκτάσεως του μαθήματος και εκ του αριθμού των εισαγομένων εις εκάστην Σχολήν φοιτητών. Αι αναγκαιούσαι νέαι έδραι ιδρύονται κατά τα εν άρθρ. 31 του Ν.Δ. 3974/1959, ως ετροποποιήθη δια του άρθρ. 1 του Ν.Δ. 4417/1967, οριζόμενα. 2.Παρ’ εκάστη τακτική ή εκτάκτω έδρα πεπληρωμένη δια τακτικού ή εκτάκτου μονίμου καθηγητού, δύνανται να συνιστώνται, δι’ αποφάσεως του Υπουργικού Συμβουλίου, εκδιδομένης, μετά πρότασιν του Υπουργού Εθνικής Παιδείας και Θρησκευμάτων και γνώμην της οικείας Σχολής και δημοσιευομένης εις την Εφημερίδα της Κυβερνήσεως, μέχρι δύο το πολύ θέσεις μονίμων επικουρικών καθηγητών. 3.Μόνιμος επικουρικός καθηγητής διορίζεται δια Β.Δ/τος ο κεκτημένος τα εν άρθρ. 54 του Νόμ. 5343/1932 οριζόμενα τυπικά και ουσιαστικά προσόντα και εκλεγείς κατά τα εν άρθρ. 2, 3 και 4 της παρούσης οριζόμενα. Ούτος διορίζεται επί αποδοχαίς εκτάκτου μονίμου καθηγητού. 4.Οι επικουρικοί καθηγηταί επικουρούσι τον κατέχοντα την έδραν τακτικόν ή έκτακτον μόνιμον καθηγητήν εις τα της παραδόσεως και εξετάσεως των μαθημάτων και εις τας εργαστηριακάς, φροντιστηριακάς ή κλινικάς ασκήσεις, των φοιτητών κατανεμομένων υποχρεωτικώς προς τούτο εις ομάδας μεταξύ αυτών και του κατέχοντος την έδραν. 5.Οι επικουρικοί καθηγηταί, κατά την ενάσκησιν των ως άνω καθηκόντων των, υπόκεινται εις τον έλεγχον μόνον της Σχολής, εις τας συνεδρίας της οποίας μετέχουν υποχρεωτικώς οσάκις συζητούνται επιστημονικά ή εκπαιδευτικά ζητήματα και δη ζητήματα καταρτίσεως προγραμμάτων διδασκαλίας και εξετάσεων. Ούτοι δικαιούνται εις χρήσιν των Εργαστηρίων, Κλινικών και Σπουδαστηρίων της παρ’ η υπηρετούσιν έδρας, ως επίσης και εις την χρησιμοποίησιν του παρά τη έδρα, Κλινική, Εργαστηρίω ή Σπουδαστηρίω υπηρετούντος βοηθητικού διδακτικού προσωπικού, κατόπιν συνεννοήσεως μετά του οικείου καθηγητού. 6.Οι επικουρικοί καθηγηταί αναπληρούσιν αυτοδικαίως τον ον επικουρούσι καθηγητήν εις την διεύθυνσιν του Εργαστηρίου, της Κλινικής ή του Σπουδαστηρίου, εν περιπτώσει απουσίας ή κωλύματος τούτου. Μεταξύ δύο υπηρετούντων επικουρικών καθηγητών αναπληρωτής, κατά τα ανωτέρω, είναι ο αρχαιότερος. 7.Έδραι, παρ’ αις υπηρετούσιν επικουρικοί καθηγηταί, κενούμεναι καθ’ οιονδήποτε τρόπον, πληρούνται κατά τα εν άρθρ. 2, 3 και 4 της παρούσης οριζόμενα. (Αντί των σελ. 50,01(β) και 50,06) Σελ.50,01(γ) Τεύχος 559-Σελ.31 Ανώτερο Διδακτικό Προσωπικό 31.Α.δ.21-22 8.Τα υπό των επικουρικών καθηγητών και των εντεταλμένων υφηγητών διδασκόμενα μαθήματα, ως και αι καθ’ εβδομάδα ώραι διδασκαλίας ορίζονται υπό της Σχολής και αναγράφονται εις το υποχρεωτικώς, καθ’ έκαστον έτος, καταρτιζόμενον και υπό του Υπουργού Εθνικής Παιδείας εγκρινόμενον πρόγραμμα διδασκαλίας εκάστης Σχολής». Το άρθρ. 10 αντικατεστάθη ως άνω δια του άρθρ. 4 της ΚΗ΄/1968 Συντακτικής Πράξεως (κατωτ. αριθ. 24). Άρθρ.11.-Άμισθοι υφηγηταί Ανωτάτων Εκπαιδευτικών Ιδρυμάτων κρινόμενοι μη νομιμόφρονες κατά τας διατάξεις της Θ΄ Συντακτικής Πράξεως και του Α.Ν. 516/48 στερούνται του τίτλου του υφηγητού και του δικαιώματος του διδάσκειν. Ο Α.Ν. 516/1948, ως τροποποιείται δια της Θ΄ Συντ. Πράξεως παρατίθεται εν τόμ. 2Α σελ. 516.